Վլադիմիր Ալիխանյան (զինվորական)

Վլադիմիր Վարուժանի Ալիխանյան, (հունվարի 29, 1996, Դիլիջան, Տավուշի մարզ-ապրիլի 3, 2016, Ջրական, Արցախի Հանրապետություն), զինվորական, շարքային, քառօրյա պատերազմի մասնակից։

Կենսագրություն 

Վլադիմիրը ծնվել է Տավուշի մարզի Դիլիջան քաղաքում։ 2003-2011 թվականներին սովորել է Դիլիջանի թիվ 1 դպրոցում։ Այն ավարտելուց հետո՝ 2011-2014 թվականներին, սովորել է Դիլիջանի պետական քոլեջի տնտեսագիտության բաժնում։ 2014 թվականի հունիսի 6-ին զորակոչվել է բանակ։ Ծառայել է ՊՆ N զորամասում, այնուհետև ՊԲ N զորամասում՝ որպես տանկային դասակի նշանառու օպերատոր։ Վլադիմիրը 2015 թվականի աշնանը ճանաչվել է զորամասի լավագույն նշանառու օպերատոր և պարգևատրվել ՀՀ պաշտպանության նախարար Սերյան Օհանյանի կողմից։ Եղել է շարքային։

Զոհվել է 2016 թվականի ապրիլի 3-ին 9-րդ ՊՇ 117-րդ մարտական դիրքի վերագրավման փորձի ժամանակ։ Նրա հետ էին նաև տանկի հրամանատար ավագ լեյտենանտ Բենիամին Եղոյանը և շարքային Տիգրան Աբգարյանը, որոնք նույպես զոհվել են։

Հետմահու պարգևատրվել է ՀՀ «Մարտական խաչ» 1-ին աստիճանի շքանշանով, Արցախի «Մարտական ծառայություն» մեդալով։

Ծանոթագրություններ

Արտաքին հղումներ 
Այսօր ապրիլյան պատերազմում զոհված տանկիստ Վլադիմիր Ալիխանյանի տարեդարձն է

Հունվարի 29 ծնունդներ
1996 ծնունդներ
Դիլիջան քաղաքում ծնվածներ
Ապրիլի 3 մահեր
2016 մահեր
Մարտական ծառայության մեդալակիրներ
Քառօրյա պատերազմ